จังหวัดลพบุรี เปิดการแข่งขันกีฬาเกทบอล ชิงชนะเลิศแห่งประเทศไทย ครั้ง 4 ประจำปี 2569 ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี


วันที่ 25 กรกฎาคม 2569 ที่ สนามกีฬาพระราเมศวร อำเภอเมืองลพบุรี จังหวัดลพบุรี นายวีรพงศ์ ฤทธิ์รอด ผู้ว่าราชการจังหวัดลพบุรี เป็นประธาน เปิดการแข่งขันกีฬาเภทบอล ชิงชนะเลิศแห่งประเทศไทย ครั้ง 4 ประจำปี 2569 ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยมี นายอำนาจ ช่างกลึงดี ผู้อำนวยการสำนักงานการกีฬาแห่งประเทศไทย จังหวัดลพบุรี นายสันธนะ บัวชาติ รองนายกเทศมนตรีเมืองลพบุรี ในฐานะอุปนายกสมาคมกีฬาแห่งจังหวัดลพบุรี คนที่ 2 ผู้แทน นายจำเริญ สละชีพ นายกเทศมนตรีเมืองลพบุรี ในฐานะนายกสมาคมกีฬาแห่งจังหวัดลพบุรี นางสาวกุลปาลี กิ่งมิ่งแฮ นายกสมาคมกีฬาเกทบอล ร่วมในพิธีเปิดครั้งนี้ 

สำหรับ การแข่งขันครั้งนี้เกิดขึ้นจากความร่วมมือ ระหว่าง จังหวัดลพบุรี สำนักงานการกีฬา แห่งประเทศไทย จังหวัดลพบุรี, สมาคมกีฬาแห่งจังหวัดลพบุรี และสมาคมกีฬาเกทบอล โดยมีวัตถุประสงค์สำคัญ เพื่อส่งเสริมและพัฒนาศักยภาพของนักกีฬาเกทบอลไทย ให้ก้าวสู่ระดับสากล อีกทั้งยังเป็นเวที ในการคัดเลือกนักกีฬาตัวแทนทีมชาติไทย เพื่อเข้าร่วมการแข่งขันเกทบอลชิงแชมป์โลก ครั้งที่ 13 ที่ประเทศไทย จะได้รับเกียรติเป็นเจ้าภาพในปี 2570 ต่อไป นอกจากความสำคัญในด้านการกีฬาแล้ว การแข่งขันในครั้งนี้ยังได้บูรณาการร่วมกับมิติทางวัฒนธรรม ภายใต้แนวคิด Soft Power “เยือนแผ่นดินสมเด็จพระนารายณ์ แต่งชุดไทยเล่นเกทบอล” ซึ่งได้รับความร่วมมือ ร่วมใจ จากนักกีฬาทั่วประเทศ ในการแต่งกายด้วยชุดไทยอันงดงาม เพื่อสืบสานและเผยแพร่อัตลักษณ์ อันเป็นเอกลักษณ์ ของจังหวัดลพบุรี และยังเป็นการกระตุ้นเศรษฐกิจ และการท่องเที่ยวในกลุ่มจังหวัดภาคกลาง อีกทางหนึ่งด้วยการแข่งขันครั้งนี้ มีทีมเข้าร่วมการแข่งขันทั้งสิ้นกว่า 38 ทีม จาก 25 จังหวัดทั่วประเทศ มีนักกีฬาและผู้เกี่ยวข้องเดินทางมาร่วม งานกว่า 500 คน

ข่าว : สำนักงานประชาสัมพันธ์จังหวัดลพบุรี 


